ועדת החינוך, התרבות והספורט, כנסת 20, פרוטוקול מספר 432, 2017-06-27 11:00

יעקב מרגי: אני מתכבד לפתוח את ישיבת ועדת החינוך, והתרבות של הכנסת, 27/6/2017, ג' בתמוז התשע"ז.

יעקב מרגי: הנושא הוא: יישום הנחיות כללי המל"ג בנושא סטודנטים במערך המילואים – לציון יום הוקרה למערך המילואים.

יעקב מרגי: חבר הכנסת עפר שלח, שמלווה את כל היום הזה, נמצא בוועדת חוץ וביטחון, ויצטרף אלינו בהמשך.

יעקב מרגי: הכנסת מציינת היום את יום ההוקרה למערך המילואים.

יעקב מרגי: ועדת החינוך דנה בעבר, וגם היום תדון, במצוקות של הסטודנטים שנדרשים ונקראים לשירות מילואים הן בשגרה והן בתקופת בחינות.

יעקב מרגי: יש החלטת ממשלה שחייבה את המועצה להשכלה גבוה והות"ת להכין הנחיות ברורות, ויש הנחיות ברורות של הות"ת/מל"ג בסוגיה הזאת.

יעקב מרגי: עם כל זה שיש הנחיות ומסמך כתוב, אנחנו נתקלים לא פעם ולא פעמיים – אתמול קראתי כמה פוסטים של סטודנטים אנשי מילואים שמשרתים בתקופת בחינות, ויש להם קושי רב לקבל את הזכויות המגיעות להם ולקבל הזדמנות נוספת בלי שייגרמו להם מחויבות או מחויבויות נוספות, מטלות נוספות ועלויות נוספות.

יעקב מרגי: ניתן לנציגי המל"ג והות"ת להתייחס בסוף לכל מה שיעלה מהדוברים.

יעקב מרגי: קודם כול, אתן רשות דיבור לעמיחי שיקלי.

יעקב מרגי: בבקשה.

עמיחי שיקלי: שלום לכולם ובוקר טוב.

עמיחי שיקלי: שמי עמיחי שיקלי, מפקד פלוגת צנחנים במילואים.

עמיחי שיקלי: כבר מזמן אני לא סטודנט, אבל אני מייצג פה את החיילים שלי וחיילים רבים אחרים שנמצאים במסגרת שירות המילואים כסטודנטים.

עמיחי שיקלי: אני רוצה לשקף את המצב כמו שהוא בשטח – החוויה שלי כמ"פ.

עמיחי שיקלי: חשוב לי לומר שלא באתי לפה לאיזו שהיא מחאה או התנגחות במל"ג.

עמיחי שיקלי: אף אחד פה לא נתפש כאויב.

עמיחי שיקלי: יש לנו אויב – מעבר לגבול.

עמיחי שיקלי: מטרתנו היא ניצחון במלחמה ותו לא.

יעקב מרגי: אתקן אותך:

יעקב מרגי: גם בתוך הגבול.

יעקב מרגי: יש לנו גם בתוך הגבול.

עמיחי שיקלי: בסדר.

עמיחי שיקלי: זה כבר משהו אחר.

עמיחי שיקלי: צריך להבין את האווירה ואת הקונטקסט.

עמיחי שיקלי: אני הגעתי לפה בזכות איזה שהוא פוסט בפייסבוק שתפס תאוצה חזקה מאוד, ואני חושב שזה שזה תפס תאוצה זה לא בגלל איזה שהן יכולות כתיבה מיוחדות אלא כיון שישנה בעיה, מצוקה, שכן אחרת זה לא היה תופס.

עמיחי שיקלי: מהי הבעיה?

עמיחי שיקלי: הבעיה המרכזית היא שאני, כמ"פ מילואים, ביולי-אוגוסט נמצא בסיטואציה כזו: כל סטודנט, שעכשיו נדרש לשבועיים מילואים, יש לו פחות או יותר 4-3 בחינות, והמילואים פשוט עולים על 4-3 המבחנים, ואני מתחיל לנהל מולו משאים ומתנים – "טוב, תבוא ביום שני, תחזור בשלישי, תבוא ברביעי, את זה תעשה במועד ב'" – ועכשיו זאת זה תכפיל ב-120 חיילים וב-1,000 פלוגות שמתנהלות בצורה הזאת.

עמיחי שיקלי: פשוט אי-אפשר לעבוד כך.

עמיחי שיקלי: אי-אפשר לעבוד כך, גם מבחינת הזמן שלי בתוך המשאים והמתנים שלי כמפקד פלוגה וגם מבחינת החייל.

עמיחי שיקלי: כלומר, מה, בעצם, אתה דורש מהחייל?

עמיחי שיקלי: לבוא לקבור סימסטר?

עמיחי שיקלי: ! זו דרישה לא ממש הגיונית.

עמיחי שיקלי: אני לא מומחה לתקנונים ולכול העניינים, אבל עשיתי כמה בדיקות כדי לנסות לראות מה, בעצם, עולה מסקר שעשיתי עם כמה מ"פים וכמה קצינים במילואים, שאמרתי להם: מהו, בעצם, הדבר המרכזי שאנחנו רוצים להביא אותו לדיון הזה פה?

עמיחי שיקלי: עלה הדבר הבא: הבעיה המרכזי היא נושא המועד הנוסף המיוחד.

עמיחי שיקלי: מה שקורה שהוא, שבעצם, נותנים מועד נוסף מיוחד, אבל על-פי מה שקראתי, למשל, בתקנון של אוניברסיטת תל-אביב, האוניברסיטה זכאית לתת את המועד הנוסף הזה בסימסטר העוקב או לאחר מכן, ובעצם המועדים האלה הם בתקופה רחוקה מהתקופה שבה הסטודנט למד את החומר הנלמד.

עמיחי שיקלי: הבקשה המרכזית היא מועד מיוחד באותו הסימסטר, כך שהלוחם יכול לבוא ולהשלים את הבחינה ולהיכנס לסימסטר הבא בלי שהוא תופס גירעונות מטורפים של חומר.

עמיחי שיקלי: מכל הכיוונים עלה שאותו מועד מיוחד כבקשה הכי חשובה של אנשי המילואים.

עמיחי שיקלי: הבקשה השנייה היא שונה, והיא מה שנקרא: רוח גבית.

עמיחי שיקלי: מבקשים שהאוניברסיטאות יבואו לקראת ויתנו חיזוק לאנשים האלה, ופה צריך לעבוד עם סולמות כי לא דומה מי שעושה חודש מילואים או חודש ומעלה, כמו אוכלוסיית המ"פים והקצינים, לאוכלוסיית הלוחמים.

עמיחי שיקלי: דוגמה מצוינת לזה היא שאם בקורסי הבחירה – ולא בקורסי הליבה, כי לא רוצים לומר "אני רוצה להסמיך דוקטור אבל הבן-אדם לא למד את החומר".

עמיחי שיקלי: זה לא פועל – למשל בנושאי ספורט או התנדבות, אם אפשר לקבל את אותן נקודות זכות בגין שירות המילואים, זה סיוע משמעותי, ואם אפשר יישור קו בעניין הזה זה יעזור מאוד לכולנו.

עמיחי שיקלי: אני מאוד מודה לכם על הזכות שנתתם לי לדבר פה, וחבל מאוד שאין פה ח"כים.

יעקב מרגי: אני לא החזרתי את תעודות הח"כ שלי.

יעקב מרגי: אני חייב להגן על שאר חבריי חברי הכנסת.

יעקב מרגי: הם משתתפים במקביל בוועדות רבות, אז צריך לפרגן להם.

יעקב מרגי: הדילמה של חבר כנסת היא תמיד לאיזה דיון ללכת.

יעקב מרגי: אין מה לעשות.

יעקב מרגי: מור חאייק, בבקשה.

<מור חאייק: אני מור חאייק, סטודנט ללימודי האסלאם והתקשורת באוניברסיטה העברית וסמ"פ במילואים בגדוד חי"ר.

<מור חאייק: אני מייצג פה את חבריי הסטודנטים, משרתי המילואים, במטרה שבאמת הדברים שאנחנו נעלה יבואו לכדי עשייה פרקטית, כך שבאמת יתקנו את הדברים האלה, כי אלה דברים שחלקם מחוקקים ולא נעשים בשטח, זאת אומרת אין אכיפה עליהם.

<מור חאייק: מבחינת סטודנט משרת מילואים, אנחנו מצפים שתהיה מלגה שבה אנחנו נקבל קצת הכרה, שאנחנו נקבל עזרה כספית מהאוניברסיטה.

<מור חאייק: זה לא דבר שקיים.

<מור חאייק: הוא לא מחוקק.

<מור חאייק: הדבר היחיד שקיים זה מלגת פר"ח.

<יהודית גידלי: עבור מה לקבל?

<מור חאייק: מלגת משרת מילואים למשרת מילואים מעל מספר מסוים של ימים.

<מור חאייק: זה מתקשר לשכר של משרת מילואים שעכשיו עובד בחייו האזרחיים בעבודה כזו או אחרת והולך לתקופת פרק זמן מסוים שבו הוא לא מקבל את אותו שכר מהצבא.

<מור חאייק: בנוגע למה שעמיחי אמר, דחייה והמרה של מבחנים ושל עבודות, לא יכול להיות דבר כזה שמילואימניק נדחית לו עבודה או נדחה לו מבחן לשנה אחרת וזה מתווסף ללחץ מילואים נוסף וללחץ לימודים נוסף.

<מור חאייק: אנחנו דורשים שנקבל נ"זים (נקודות זכות) על שירות מילואים, בהתאם למה שעמיחי אמר, ואני מוסיף על דבריו, למשרת מילואים מעל 20 ימים, אוכלוסיית מ"פים, סמ"פים, קצינים וכו'.

<מור חאייק: בנוגע לדברים שמחוקקים ומעוגנים בחוק, כמו השלמת חומר ותרגולים – זה לא נאכף.

<מור חאייק: למרות שמבחינה חוקית האוניברסיטה מחויבת להשלים לנו את החומר ולדאוג שהמרצים באמת ישלימו לנו את החומר, זה לא נאכף.

<מור חאייק: אנחנו לא מקבלים השלמות חומר, אלא אם כן אנחנו נלחמים כדי לקבל השלמות חומר.

<מור חאייק: רק במצב כזה באמת ישלימו לנו את החומר.

<מור חאייק: קיימת פה בעיה שסטודנט שמשרת מילואים נפגע.

<מור חאייק: הוא יוצא פגוע ממילואים מבחינה לימודית, כלכלית ומשפחתית, ואם זה עכשיו מבחינה לימודית שהוא צריך להשלים את החומר בעצמו ולקחת שיעורי עזר על חשבונו.

<מור חאייק: העלינו לאוניברסיטה השנה שתהיה הצטיינות למשרת מילואים בציון של 88 ומעלה, דבר שלא היה קיים עד היום.

<מור חאייק: אנחנו מבינים שמהשנה הבאה זה הולך להתקיים והולכים להכיר במשרת מילואים מציון 88 ומעלה ו-20 ימי מילואים ולתת לו תעודת הצטיינות דיקאן, אבל זה לא דבר שהוא אחיד לכלל האוניברסיטאות.

<מור חאייק: הדרישה שלנו היא שהדבר הזה באמת יהיה מעוגן מינימום בחוק המל"ג, שכלל האוניברסיטאות יכירו בו.

<מור חאייק: בעצם, המסר, שאנחנו מנסים להעביר הוא שהאוניברסיטה והחוק יבטחו לנו את הלימודים.

<מור חאייק: אנחנו רוצים שהלימודים שלנו לא ייפגעו.

<מור חאייק: אנחנו משקיעים את מלוא מרצנו בלימודים, וזו הדרישה.

<מור חאייק: תודה.

יעקב מרגי: תודה.

יעקב מרגי: מרב סלע, בבקשה.

<מירב סלע: אני מירב, מנהלת קשרי ממשל של התאחדות הסטודנטים.

<מירב סלע: חשוב לי לומר בנושא שתי נקודות.

<מירב סלע: אחת היא שהוקם במל"ג צוות שיבחן את הזכויות של הסטודנטים גם בשעת חירום וגם לגבי בנות הזוג.

<מירב סלע: זה בעקבות החלטת ממשלה משנת 2016.

<מירב סלע: בעצם, אנחנו ביקשנו מהמל"ג להקים צוות פנימי תחת ועדת המדיניות, ואנחנו גם חברים בו.

<מירב סלע: נקודה שנייה – חשוב לי לציין את הסטודנטים מהמכללות הטכנולוגיות, ואי-אפשר להתעלם מהם, שמחכים משנת 2012 שאז תוקן חוק זכויות הסטודנט.

יעקב מרגי: אני מאוד מודה לך על כך שהעלית את זה.

<מירב סלע: תודה.

<מירב סלע: לעומת הסטודנטים במל"ג, מצבם פחות טוב בהרבה.

<מירב סלע: הם מחכים מאז להשלמת התקנות.

<מירב סלע: אני יודעת שהיה דיון לפני כמה חודשים, והוא התפזר כי הם הגיעו לא מוכנים.

<מירב סלע: אני חושבת שזה דבר שצריך לציין אותו ביום הזה.

<מירב סלע: זה גם הנושא של סטודנטים שהם משרתים במילואים וגם נמצאים בתהליכי הורות, שאלה שני דברים שהם ביחד מאוד קשים.

<מירב סלע: צריך להתייחס לנקודה הזאת.

<מירב סלע: תודה.

יעקב מרגי: תודה.

יעקב מרגי: תמר, בבקשה.

<תמר גודו: אני תמר גודו, ובעלי מ"פ במילואים, ובמקביל אני סטודנטית.

<תמר גודו: אני רוצה לדבר על הקושי בתור אישה לבעל שמשרת המון-המון ימים בשנה.

<תמר גודו: כל עול הילדים נופל עלי, אם זה בבוקר לשים את הילדה בגן ולאחר ללימודים, וזה שיעור חשוב ואם אני מאחרת – לא נותנים לי להיכנס, ואם זה לצאת מאוד מוקדם מהלימודים ואם בכל זאת אני רוצה להישאר בלימודים – הכסף הולך לבייביסיטר, שלא לדבר על מבחנים ודחיות.

<תמר גודו: אין דברים כאלה.

<תמר גודו: אני רק "אשתו של", ואני לא עושה מילואים.

<תמר גודו: זו הנקודה שהיא בעיניי מאוד-מאוד חשובה.

יעקב מרגי: חשוב מאוד.

יעקב מרגי: יש עוד מישהו שרוצה להתבטא?

יעקב מרגי: בבקשה.

<יונת ריין-ספיר: שמי יונת, ואני יועצת של קצין מילואים ראשי.

<יונת ריין-ספיר: קודם כול, רציתי להודות לכל מי שהגיע ושיתף אותנו בחוויות כסטודנט, כאשתו של משרת מילואים.

<יונת ריין-ספיר: רציתי להגיד למירב, בעניין המכללות הטכנולוגיות, שהצוות שהוקם במל"ג הוא לא רק על החלטת ממשלה מ-2016.

<יונת ריין-ספיר: גם באפריל 2017 עברה החלטת ממשלה - -

<מירב סלע: שהוא בהמשך.

<יונת ריין-ספיר: - - שהיא בהמשך, ובה הכנסנו לראשונה גם את המכללות הטכנולוגיות שצריך לקבוע להן תקנות והתאמות לסטודנטים, כי בהחלט הם גם סטודנטים לכל דבר ועניין.

<יונת ריין-ספיר: אני חושבת שזה מעניינה של ועדת העבודה והרווחה, כי המכללות הן תחת אחריות המשרד הזה, אבל זה לא צריך לרפות את ידינו וצריך לעסוק בזה ולוודא שגם שם התקנות נאכפות.

יעקב מרגי: לא אכפת לי שזה יעבור בכול ועדה, ורק שהן יעברו.

<יונת ריין-ספיר: הן לא נאכפות.

<יונת ריין-ספיר: זה עניין של להשלים את התקנות.

יעקב מרגי: להשלים את התקנות – התקנות הקיימות.

<מירב סלע: אין מה לאכוף אפילו.

<יונת ריין-ספיר: זה אפילו לא התחיל.

<יונת ריין-ספיר: החלטות הממשלה חוזרות ונשנות, ולא עושים דבר.

יעקב מרגי: לא, לא.

יעקב מרגי: ישנן תקנות ספציפיות שמדברות על הסטודנטים משרתי המילואים במכללות הטכנולוגיו, וצריך להשלים אותן.

<יונת ריין-ספיר: נכון.

<יונת ריין-ספיר: בדיוק על זה אני מדברת.

<יונת ריין-ספיר: עניין המל"ג ומה שתמר העלתה פה – בנות זוג הן לא אוכלוסייה שאפשר להתעלם ממנה.

<יונת ריין-ספיר: זה גם יהיה בצוות של המל"ג, ולנציגי המל"ג מאוד-מאוד חשוב לקדם את זה.

<יונת ריין-ספיר: אי-אפשר למסמס את זה ולדחות את זה משנה לשנה, מהחלטה 1447 להחלטה 2607.

<יונת ריין-ספיר: הסטודנטים מחכים לנו.

<יונת ריין-ספיר: יש לנו אוכלוסייה, שפשוט מחכה שנעזור להם, וזה תפקידנו כעובדי ציבור.

<יונת ריין-ספיר: תודה.

יעקב מרגי: תודה.

יעקב מרגי: בינתיים, הצטרף אלינו חבר הכנסת עפר שלח, שמרכז את היום הזה.

יעקב מרגי: נשמע ממנו כמה דברים.

יעקב מרגי: הוא צריך לרוץ מוועדה לוועדה ומכינוס לכינוס.

יעקב מרגי: בבקשה.

עפר שלח: אדוני היושב-ראש, תודה רבה.

עפר שלח: יש לנו היום צרות של עשירים, כי באמת הצלחנו – הצוות שעסק בזה, כולל הצוות שלי – להביא לזה שלא רק שכל ועדות הבית או רובן יעסקו בנושא המילואים, אלא שדברים קונקרטיים יעמדו על סדר-היום, כולל הצעות חוק שהולכות לעבור וכולל הסכמים שהולכים להיות מאושרים.

עפר שלח: אנחנו מקווים לצאת מפה עם הרבה יותר מאשר איזו שהיא בשורה כללית.

עפר שלח: זה לא סוד שככל שמערך המילואים מצטמצם, ובוודאי מערך המילואים האפקטיבי מצטמצם, כי בסופו של דבר, ואני לא יודע כמה מכם יודעים, אחת ההחלטות הראשונות של הרמטכ"ל הנוכחי עם כניסתו לתפקידו הייתה לצמצם את המערך הפורמלי של המילואים, מתוך תפיסה שברורה לכל אחת ואחד פה שככל שיותר אנשים רשומים במילואים ולא עושים זה מחליש את מערך המילואים ולא מחזק אותו.

<קריאה: מצעיר אותו.

עפר שלח: בפועל, זה מצעיר אותו.

עפר שלח: זה כל העניין.

עפר שלח: הפליטה היא לאו דווקא לפי גיל, אבל בפועל יש את הגיל האפקטיבי, כי אנשים יותר קרובים לשירות הצבאי שלהם, וכי – אני מתנגד לאמירה שהם נמצאים בכושר גופני יותר טוב, אבל, באופן כללי, זה אולי נכון, וכי בסופו של דבר נדמה למערכת שיש להם פניוּת יותר גדולה, דבר שאולי נכון בהקשר של משפחה, ילדים וכן הלאה.

עפר שלח: אבל, הוא לא אומר שאם אדם סטודנט, הוא פנוי.

עפר שלח: ההכרה הזאת שאחוז הולך וגדֵל של מי שעושים מילואים ובעיקר מי שעושים מילואים משמעותיים – נניח אפילו לפי הגדרה של הצבא, משרת מילואים פעיל, שזה 20 יום בשלוש שנים, ורוב האנשים שעושים מילואים חשובים משמעותיים במערך עושים הרבה יותר מזה, והם עושים אולי 20 יום בשנה ולא בשלוש שנים – ואם האחוזים שנופלים על ציבור הסטודנטים הם ברמה הזאת, אז צריך להסתכל על ציבור הסטודנטים ולהסתכל על ההתאמה של מערך המילואים לציבור הסטודנטים אחרת, כי מה שאנחנו מדברים עליו – לא מתוך קהילת המילואים הכללית אלא, נקרא לזה, מתוך קהילת המילואים האפקטיבית – זה אולי עשרות אחוזים.

עפר שלח: לא יכול להיות שישימו להם מילואים דווקא על בחינות, אם אפשר לעשות אותם אחרת.

עפר שלח: אגב, הוזכר – ואני לא יודע מי היה בו – בכנס שהיה פה בבוקר דיבר דווקא ראש אכ"א, באופן מעניין, על צווים ששמו עכשיו, כשהוא אומר שבצאלים זה 44 מעלות.

עפר שלח: זאת אומרת, 44 מעלות – אז לא מתאמנים.

עפר שלח: אז אתה גם מקבל צו, זה גם דופק לך את המילואים, ובסוף אתה גם לא מתאמן.

עפר שלח: ההסתכלות על זה וההתאמה בזה – אדוני יושב-ראש ועדת החינוך, אני חושב שנכון שלא תמיד יש לוועדה סמכויות אקזקיוטיביות לדון בדברים האלה, אבל היא המקום שתצא ממנו קריאה, ובסופו של דבר, הרי אלה אותם חברי כנסת שמסתובבים בכל מיני ועדות.

עפר שלח: תסתכלו על המילואים ועל הסטודנטים במילואים כערכם, וערכם מאוד-מאוד גדול בתוך מערך המילואים האפקטיביים, ותתאימו את עצמכם לצרכים של הסטודנטים במילואים כי הם אלה שמחזיקים את המערך.

עפר שלח: תודה רבה.

יעקב מרגי: תודה.

יעקב מרגי: משה פישר, בבקשה.

<משה פישר: אני משה פישר, סמח"ט במילואים.

<משה פישר: בעצם, סיימתי את השירות שלי ב"צוק איתן" אחרי 40 יום.

<משה פישר: כל השנים הייתי איש מילואים.

<משה פישר: אני מצטרף למה שנאמר פה ותומך ומחזק את הדברים שאמרו מור ושיקלי שצריך להסיר את המכשולים של המצב שבו סטודנט שחזר ממילואים גורר אתו "חובות", במירכאות, לאוניברסיטה או למוסד שהוא לומד בו.

<משה פישר: העניין הזה הוא בר-השגה, צריך באמת לעשות תהליך ולטפל בזה, 'ולסגור' את זה פעם אחת ולתמיד.

<משה פישר: דבר נוסף שאני רוצה לומר הוא שיכולה לצאת מפה, ממך, היושב-ראש, קריאה למל"ג לקיים דיון על מתן אפשרות שנייה לאנשי מילואים – שכבר עברו את גיל 28-27, שזכאים לאיזה שהן הטבות לימודים – להיכנס למסלול של תואר במכללה או באוניברסיטה.

<משה פישר: תודה.

יעקב מרגי: נציגי המל"ג והות"ת, שמעתם את הדרישות הן של עמיחי בסוגייה של נקודות זכות וקורסי רשות והן בנושא דרישת מור לגבי מלגת מילואים.

יעקב מרגי: שמענו את הסטודנטית שהיא אשת מ"פ במילואים ואת הצרכים שלה והמגבלות שלה כשבעלה במילואים.

יעקב מרגי: שמענו את נושא מתן הזדמנות שנייה ממשה פישר.

יעקב מרגי: נשמע אתכם – קודם כול, החלטת הממשלה ומה הן ההנחיות, וכן תתייחסו לדברים.

<נדב שמיר: אני עורך-הדין נדב שמיר מהמועצה להשכלה גבוהה.

<נדב שמיר: קודם כול, אנחנו מברכים על הדיון הזה.

<נדב שמיר: הדיון הזה מתקיים די פעם בפעם, והוא תמיד חשוב, ותמיד חשוב להתרענן בדברים, וכמל"ג, חשוב לנו לדעת באמת איפה הן הנקודות - - -

יעקב מרגי: ברשותך, דילגתי על דובר, שיכול להיות שתצטרך להתייחס אליו.

יעקב מרגי: עומר עמית, דילגתי עליך.

יעקב מרגי: אני מתנצל.

<עומר עמית: בוקר טוב לכולם.

<עומר עמית: אני עומר עמית, יושב-ראש אגודת הסטודנטים בטכניון וסרן במילואים.

<עומר עמית: לידי יושבים עודד – יושב-ראש הוועדה האקדמית, שגם הוא סרן במילואים, ולינוי – רכזת המילואים באגודה, ותפקידה לדאוג למשרתי המילואים, ואגב גם היא סגן במילואים.

<עומר עמית: לפני כמה ימים היה סקר של מאגר המוחות וההשוואה בין המוסדות האקדמיים, והטכניון יצא במקום הראשון בין האוניברסיטאות.

<עומר עמית: כשראינו מה קורה במקומות אחרים, אמרנו שחייבים לבוא לפה ולהראות לכולם שאפשר גם אחרת.

<עומר עמית: אני אקרא לכם משפט מתוך תקנון הטכניון, כדי להראות איך צריך להתנהל או איך צריכה להיות הגישה של כל מוסד אקדמי בישראל: "הסנאט" – שזו הסמכות האקדמית העליונה במוסד – "מכיר בעובדה שכל שירות מילואים ושירות במסגרת העתודה האקדמית (להלן: שירות מילואים) של סטודנט בתקופת הלימודים ו/או בתקופת הבחינות פוגע בלימודי הסטודנט.

<עומר עמית: הסנאט קורא לראשי היחידות האקדמיות והמרצים להקל על מצוקתם של המשרתים במילואים, בראש ובראשונה על המשרתים תקופות ארוכות במהלך הסמסטר ובתקופות הבחינות", וזה ממשיך.

<עומר עמית: יש פה רשימה די ארוכה, שבעיניי היא איך צריכה להיות הגישה כלפי סטודנטים משרתי מילואים.

<עומר עמית: אני רוצה לגעת פה בשני דברים.

יעקב מרגי: לפני כן, הקריאה של הסנאט מקובלת עלי.

יעקב מרגי: השאלה היא האם ראשי המחלקות מיישמים את זה.

<עומר עמית: זו תקנה.

<עומר עמית: יש פה שורת תקנות, ובכוונה לא אגע בכולן ואני רוצה לגעת בתקנה אחת ובעוד משהו אחר שנראה לי מאוד רלוונטי.

<עומר עמית: דבר ראשון – בטכניון יש תקנה שכל מועד מילואים מחויב להיות במהלך הסמסטר העוקב בהגדרה לפני תקופת הבחינות.

<יהודית גידלי: כל מועד בחינה נוספת, ולא מילואים.

<עומר עמית: זה נקרא מועד מילואים, כי הוא מועד שנועד למשרתי המילואים, ואם תרצו – זה מועד ג' בעגה העממית.

<עומר עמית: בהגדרה הוא לא יכול להיות מועד א' לסמסטר הבא.

<עומר עמית: זה צריך להיכנס לחוק זכויות הסטודנט הארצי.

<עומר עמית: דבר שני – אני רוצה לספר לכם על איזו שהיא יוזמה שהייתה בתחילת השנה הזאת של הטכניון.

<עומר עמית: עשינו ערב הוקרה למשרתי המילואים, וזה היה באולם האירועים "בקתה ביער" בבית-אורן, והגיע קצין מילואים ראשי.

<עומר עמית: בעיניי, זה אומר הרבה על המקום ועל היחס שמוסד אקדמי צריך ונותן למשרתי המילואים שלו.

<עומר עמית: ברשותכם, אני רוצה להוסיף עוד איזו שהיא מילה אחת לגבי איזה שהוא פער, שבעיניי, קיים היום גם אצלנו, לצורך העניין, כמוסד שהוא מאוד פרו-מילואימניקים, וזה נושא התעסוקה והשכר.

<עומר עמית: סטודנטים רבים בונים על חודשי הקיץ כדי להרוויח את לחמם לשנה אקדמית, כך שיוכלו ללמוד ולא לעבוד במהלך השנה הזאת, כאשר שירות מילואים במהלך הקיץ, כמו שרבות מהיחידות עושות, זה בהגדרה פוגע לסטודנט בהכנסה.

<עומר עמית: אני מזכיר לכם שהשכר נקבע לפי חודשים אחורה, ואם הוא מרוויח 3,000-2,000 שקל בחודש במהלך השנה האקדמית ומרוויח פי כמה וכמה במהלך חופשה – הדבר הזה בטל ומבוטל, ויש לזה השפעה קולוסאלית על הסטודנט משרת המילואים.

יעקב מרגי: בבקשה.

<נדב שמיר: כמו שאמרתי, המפגשים האלו חשובים מאוד לנו ללמוד באמת מהשטח איפה יש קשיים ביישום הכללים שלנו.

<נדב שמיר: הקשבתי קשב רב לכול הדוברים כאן ורשמתי לעצמי את הדברים, ואחר כך נתייחס באופן פרטני, אבל קודם אתן קצת איזו שהיא סקירה כללית.

<נדב שמיר: חוק זכויות הסטודנט נחקק במקור ב-1998.

<נדב שמיר: בסביבות 2010 נוסף הפרק שמטיל על המל"ג לקבוע כללים, שלפיהם המוסדות אמורים לקבוע התאמות לסטודנטים המשרתים בשירות מילואים.

<נדב שמיר: המל"ג עשתה את זה, ועוד ב-2012 היא קבעה כללים, והכללים האלה פורסמו, מאוד-מאוד מפורטים ואפשר להגיד שממש ברמה של התאמות.

<נדב שמיר: המוסדות לא היו צריכים לעשות הרבה מעבר לכללים האלה.

<נדב שמיר: הם די מפורטים, והם נוגעים לכלל הנושאים שסטודנט נתקל בהם במהלך הלימודים: בחינות, מטלות, דחיית לימודים, השלמת לימודים, נקודות זכות והארכת לימודים.

<נדב שמיר: הכל נמצא בתוך הכללים, ורק צריך לקרוא אותם וליישם אותם.

<נדב שמיר: במהלך השנים האלו, יש לנו, באופן כללי, אגף פניות ציבור במל"ג שמטפל בכל הפניות של הסטודנטים שלא מקבלים מענה בתוך המוסדות.

<נדב שמיר: דווקא בנושא כללים של סטודנטים שמשרתים במילואים – ואגב, יש לנו עוד כללים של סטודנטים בהיריון, בטיפולי פוריות וכו', ודווקא שם יש יותר שאלות ובעיות ביישום – דווקא בהתאמות לסטודנטים המשרתים במילואים, ואולי זה באמת לזכות המוסדות, אנחנו כמעט ולא נתקלנו בפניות.

<נדב שמיר: אף אחד לא פנה אלינו או כמעט לא פנו אלינו.

<נדב שמיר: הקצת שפנו אלינו, כשפנינו למוסדות, הדברים תוקנו ממש מיידית, ואין לנו מוסדות שמסרבים בנושא הזה.

<נדב שמיר: איפה כן הייתה לנו איזו שהיא סוגיה מול המוסדות שביררנו אותה?

<נדב שמיר: זו, בדיוק, הסוגיה שהעלה פה עמיחי.

<נדב שמיר: כל סטודנט שמשרת במילואים – עבור כל בחינה שהוא מפסיד הוא זכאי למועד אחר חלופי.

<נדב שמיר: באמת הגיעו אלינו כמה פניות שהמועדים החלופיים האלה נקבעים מחוץ לסמסטר, בסמסטר הבא או בשנה העוקבת, וזה באמת פוגע בסטודנט.

<נדב שמיר: זה באמת דבר שלא כתוב בצורה מפורשת בתקנות, אבל אנחנו פירשנו את התקנות.

<נדב שמיר: גם אם בתקנות האלה לא כתוב משהו בצורה מפורשת, צריך לפרש אותן על-פי רוח התקנות.

<נדב שמיר: הכוונה היא שסטודנט לא ייפגע עד כמה שניתן בלימודים שלו, ועד כמה שניתן צריך להעמיד אותו בשורה אחת גם עם מי שלא משרת.

<נדב שמיר: לכן, אנחנו הוצאנו הבהרה לכל המוסדות שהפרשנות המחייבת, של המל"ג, היא שכשקובעים מועד חלופי, הוא צריך להיות באותו סמסטר או בסמוך לו.

<נדב שמיר: זה יצא ממש לפני כמה חודשים, ואם אתם עדיין נתקלים בתופעה כזו, אני ממש פונה ומבקש מכם לפנות אלינו.

<נדב שמיר: אנחנו נטפל בזה.

<נדב שמיר: אני מאמין שהדברים יטופלו.

עמיחי שיקלי: כשאתה אומר שפונים אליכם לטפל בזה, יש כתובת?

<נדב שמיר: יש באתר המל"ג מייל לפניות הציבור, וזה מאוד-מאוד פשוט.

<נדב שמיר: לוחצים, כותבים את הפנייה עם מספר טלפון, ואנחנו מטפלים בזה.

<נדב שמיר: יש לנו אנשים שממש יושבים על זה ומטפלים בזה באופן שוטף.

<נדב שמיר: עוד דברים ששמעתי ממור – לגבי מלגות, אמרת: חוץ מפר"ח.

<נדב שמיר: פר"ח היא דווקא המלגה שלנו.

<נדב שמיר: אני חושב שאם יש מלגות שהמוסדות נותנים או כל מיני גופים חיצוניים נותנים, למל"ג אין שליטה על זה.

<נדב שמיר: אנחנו לא יכולים להגיד להם: תעדיפו מילואים.

יעקב מרגי: אבל יש החלטת ממשלה 1447, אתה מכיר אותה?

<נדב שמיר: את המספר?

יעקב מרגי: נאמר בה לפנות בבקשה לוועדת לתכנון ותקצוב" – שזה ות"ת – "של המועצה להשכלה גבוהה "(להלן: המל"ג) ולהנהלת פר"ח לקבוע, כי סטודנט המבצע פעילות חברתית במסגרת פר"ח, ששירת, לפי דיווח צה"ל, 10 ימי מילואים לפחות בשנה, שתחילתה ב-15 ביולי וסיומה ב-14 ביולי בשנה שאחריה, יהא זכאי למענק בגובה של 50% ממלגת הפר"ח".

יעקב מרגי: אתה מכיר את ההחלטה הזאת?

<קריאה: אדוני היושב-ראש, זה מקוים.

<קריאה: זה 1,000 שקל, אבל זו מלגת פר"ח.

יעקב מרגי: כן, אנחנו מדברים על פר"ח.

יעקב מרגי: זה מתקיים?

<קריאה: אוקיי, אבל זו לא מלגת מילואים.

יעקב מרגי: לא, לא דיברנו.

<נדב שמיר: אני לא עוסק בזה באופן אישי, אז אני יכול לברר האם זה מתקיים או לא.

יעקב מרגי: אומרים לך שזה מתקיים.

<נדב שמיר: אוקיי.

<נדב שמיר: יש פה מישהו לידי שאומר שהוא קיבל אותה באופן אישי.

<נדב שמיר: מה שכן יש בכללים הוא שסטודנט שמשרת במילואים, מוסד יהיה זכאי להעניק לו עדיפות בכול מתן מלגות.

<נדב שמיר: עד שכתבנו את זה הייתה בעיה חוקית לעשות את זה, כי זה עלול להיחשב כאפליה, וכשכותבים את זה בחקיקה זה נותן בכל זאת איזה שהוא פתח לעשות את זה, והמוסדות יכולים לתת העדפה למשרתי מילואים גם במלגות שהם נותנים.

<נדב שמיר: זה, כמובן, לא הכסף שלנו, כך שאנחנו לא יכולים לחייב את המוסדות לעשות את זה.

<נדב שמיר: עוד דבר ששמעתי הוא לגבי נקודות זכות אקדמיות.

<נדב שמיר: גם זה מופיע בכללים.

<נדב שמיר: מוסד שמעניק נקודות זכות אקדמיות בגין פעילות חברתית רשאי להעניק גם עבור מילואים.

<נדב שמיר: גם הדבר הזה נתקל בעבר בכל מיני פניות שטענו לאפליה למוסדות שעשו את זה, ונדרש לכתוב - - -

<קריאה: למה "רשאי"?

<קריאה: למה "רשאי"?

יעקב מרגי: רגע, רגע.

יעקב מרגי: שאלה ראשונה: למה "רשאי"?

יעקב מרגי: מור דיבר על נקודות זכות אקדמיות לא על פעילות חברתית אלא קורסי רשות.

<מור חאייק: אני דיברתי על זה שאין האחדה בין כלל המוסדות האקדמיים.

<מור חאייק: לצורך העניין, בחיפה, באריאל, בבראודה ובתל-חי מקבלים שתי נ"ז על פעילות חברתית.

<מור חאייק: משרתי מילואים שמשרתים מעל 20 ימים מקבלים שני נ"ז, אבל באוניברסיטה העברית ובבאר-שבע הדברים האלה לא קיימים.

<מור חאייק: צריכה להיות האחדה של מינימום שהוא מחויב בחוק המל"ג, שמשרתי מילואים מעל 20 ימים צריכים לקבל שתי נ"ז, ולא שהמוסד יהיה רשאי ואז יהיה חוסר המידתיות הזאת.

<מור חאייק: צריך שתהיה האחדה.

<מור חאייק: צריך שתהיה חובה חוקית שתחייב את המוסד האקדמי לתת לנו את שתי הנ"ז האלו.

יעקב מרגי: האחדה במל"ג.

<נדב שמיר: האחדה זה אומר לחייב.

יעקב מרגי: האחדה, לקבל את זה ממל"ג – הלוואי ונצליח.

יעקב מרגי: בוא ונראה מה הדעה.

יעקב מרגי: ראיתם שאתם נעים ככה - - -

<נדב שמיר: נכון, אנחנו נעים באי-נוחות, כשמבקשים מאתנו לחייב את המוסדות לתת הטבה אקדמית.

<נדב שמיר: למעשה, זוהי הטבה אקדמית.

<ליאור דגן: מה אם - - -

יעקב מרגי: בוא ושב לשולחן.

<נדב שמיר: יש בהשכלה גבוהה ערך שקוראים לו: חופש אקדמי, ואנחנו אמונים עליו.

יעקב מרגי: דבורה, תתכונני לתגובה.

<נדב שמיר: בסופו של דבר, תפקיד המל"ג הוא לוודא שתכניות אקדמיות הן ברמה אקדמית נאותה.

<נדב שמיר: כשמבקשים ממוסד להעניק נקודות אקדמיות – זה לגיטימי, אבל כשהרגולטור מחייב מוסד לתת - - -

יעקב מרגי: אין שום דבר שאתה מחייב את המוסדות בחוק המל"ג או בהנחיות המל"ג?

<נדב שמיר: רק כשהדבר נוגע לרמה אקדמית נאותה – להבטחת רמה אקדמית נאותה.

<ליאור דגן: מה הבעיה לחייב אבל לא לקבוע כמה.

יעקב מרגי: סליחה.

<נדב שמיר: חוקית, אפשר לעשות את זה, ואני גם יכול להעלות את זה למל"ג.

<נדב שמיר: אני לא מוסמך להגיד בשם המל"ג אם היא מוכנה לעשות את זה או לא.

יעקב מרגי: ברור.

<נדב שמיר: אני מניח שיהיה פה איזה שהוא - - -

יעקב מרגי: יש דיון.

יעקב מרגי: אני אומר: לא אחת אנחנו נתקלים כאן בדיון על החופש האקדמי.

יעקב מרגי: כששואלים אזרח מן השורה, שלא בקיא באקדמיה, על החופש האקדמי, הוא חושב שבאמת צריך לאפשר את עומק הדיון, את עומק הלימוד, המחקר וכו'.

יעקב מרגי: כשהמל"ג מדבר על חופש אקדמי, זה החופש שניתן לאוניברסיטאות לפעול.

יעקב מרגי: על תפחדו, אף אחד במדינה לא רוצה לפגוע בחופש המחקר, בחופש ההעמקה וכו'.

יעקב מרגי: אני מתקומם שגם בסוגיות כאלה, שהן פשוטות ולא נוגעות – פעילות חברתית לא פוגעת באיכות אקדמית, למרות שאני מייחס חשיבות אדירה לפעילות חברתית.

יעקב מרגי: ברגע שאתה מאשר מתן נקודות זכות על פעילות חברתית, באים ואומרים לך: אנחנו מכירים ומוקירים את מערך המילואים ורוצים לעודד.

יעקב מרגי: מספיק שהמאגר הולך ומצטמצם ולא כולם עושים את מה שצריכים לעשות במערך המילואים.

יעקב מרגי: באים הסטודנטים שנושאים בנטל, גם בנטל של האקדמיה וגם בנטל של המדינה מבחינת שירות צבאי במילואים, ואומרים לך: עם כל הכבוד, פה אין פגיעה באיכות הלימודית ובאיכות האקדמית.

יעקב מרגי: אני אומר לך שאין סיבה.

יעקב מרגי: אנחנו פה נדרשים הרבה פעמים לשוויון.

יעקב מרגי: אתה בעצמך אמרת בסעיף הקודם שחששתם מעשיית אפליה או משהו.

יעקב מרגי: אין שום סיבה שסטודנט שלומד באריאל יקבל וסטודנט שלומד בבאר-שבע לא יקבל.

יעקב מרגי: אין סיבה לכך, כי זה לא פוגע בחופש האקדמי, כלומר במהות של החופש האקדמי.

יעקב מרגי: נכון שזה פוגע בחופש של האוניברסיטאות, אבל לא בחופש האקדמי.

יעקב מרגי: בשלב הזה, הייתי רוצה לשמוע את ועד ראשי האוניברסיטאות.

<נדב שמיר: אבל, אני - - -

יעקב מרגי: אתן לך להשלים.

<משה פישר: התייחסות לגבי - - -

יעקב מרגי: עוד לא סיימנו.

יעקב מרגי: בנקודה הזאת, דבורה, בבקשה.

<דבורה מרגוליס: אני דבורה מרגוליס, ראש מנהל ועד ראשי האוניברסיטאות, ואם אפשר – אתייחס גם לעוד כמה דברים שעלו פה.

יעקב מרגי: מאחר והוא לא סיים את תגובותיו, תתייחסי רק לקטע הזה.

<דבורה מרגוליס: אבל, אחר כך יהיה לי קשה לקבל ממך רשות דיבור עוד פעם.

יעקב מרגי: אני אתן לך.

<דבורה מרגוליס: חשוב לי לומר שאוניברסיטת חיפה קיבלה השנה, ממש לפני חודשים בודדים, את אות מגן המילואים משר הביטחון לשנת 2017.

<דבורה מרגוליס: אני מניחה שאתם מבינים שזה לא בכדי, ועשו עבודה גדולה ויסודית ומקיפה כדי לקבל את האות הזה, ולבטח יעידו פה אנשים ממשרד הביטחון.

<דבורה מרגוליס: לגבי הכתובת ששאלת, בכל האוניברסיטאות – ואני מדברת על אוניברסיטאות – יש לא רק כתובת אחת אלא כמה וכמה כתובות, גם מצד הסטודנטים וגם בתוך דיקאן הסטודנטים שעובד מול ההנהלה ומול הגופים האקדמיים, ויש רכזים ורכזות שמתעסקים ממש אך ורק בזה ומנסים לתת פתרונות.

<דבורה מרגוליס: אנחנו מדברים באמת על אלפי סטודנטים שמקבלים את הפתרונות.

<דבורה מרגוליס: לגבי המועדים המיוחדים, אני רק אציין שאני יודעת, מפניות שהגיעו אלינו, שקיימו למשל לא לקיים בחינות בקיץ בגלל מה שנאמר כאן על האפשרות לעבוד ולהשלים את העניין הכלכלי לשנת הלימודים הבאה, ולכן יש חילוקי דעות מהו המועד המיוחד המועדף על הסטודנטים.

<דבורה מרגוליס: אני יודעת שבהרבה מוסדות כן מנסים ללכת לקראת ואפילו לבדוק איפה אפשרי ואיפה נוח.

<דבורה מרגוליס: אני כמעט כבר לא מכירה פניות על העניין שנדחית שנה שלמה או שסטודנט נאלץ לחכות שנה עד שהוא יוכל להיבחן שוב.

<דבורה מרגוליס: זה מראה שכבר כמעט לא קיימים היום - - -

יעקב מרגי: סמסטר.

<דבורה מרגוליס: איפה?

<קריאה: זה קיים באוניברסיטה העברית.

<דבורה מרגוליס: יושבים פה גם נציגים של האוניברסיטה העברית, והם יוכלו לתת מענה.

<דבורה מרגוליס: אני בטוחה שמדובר - - -

<קריאה: אני באתי להעלות את הבעיה.

יעקב מרגי: רגע, אני אתן לךץ

<דבורה מרגוליס: אפשר וצריך למצוא לזה פתרונות.

<דבורה מרגוליס: שוב, לפעמים, יש אילוצים אקדמיים.

<דבורה מרגוליס: אני לא חושבת שזה הפורום לדון בזה, אבל אני רק אומרת שהרצון והנכונות קיימים לאורך ולרוחב המערכת.

<דבורה מרגוליס: לגבי נקודות זכות אקדמיות, העניין זה הוא באמת עניין שבו כל מוסד קובע את המדיניות שלו.

<דבורה מרגוליס: למיטב ידיעתי, באוניברסיטה העברית יש את ויכוח פנימי, וגם היו על זה דיונים לא מעטים, על העניין: האם אפשר לתת נקודת זכות אקדמית על פעילות שהיא לא אקדמית?

<דבורה מרגוליס: הדעות היו מספיק חלוקות.

<דבורה מרגוליס: ההטבות, שניתנות לסטודנטים במילואים, מתבטאות בדברים אחרים.

<דבורה מרגוליס: כנ"ל בבן-גוריון, ואני לא יודעת אם יש פה נציגים אבל כל בן-גוריון גם נמצאת במקומות הראשונים מבחינת שביעות הרצון של הסטודנטים בעניינים האלה.

<דבורה מרגוליס: נראה לי שאי-אפשר בכלל לפקפק ברצון של הנשיאה וההנהלה שם לסייע לסטודנטים במילואים.

יעקב מרגי: אני מנסה לתהות ולרדת לסוף דעתן של האוניברסיטאות שלא רואות בשירות מילואים עילה למתן נקודות זכות לפעילות חברתית.

יעקב מרגי: נגמד את זה לפעילות חברתית.

<דבורה מרגוליס: זה לא - - -

יעקב מרגי: אני מנסה לרדת לסוף דעתן לגבי למה לא.

<דבורה מרגוליס: אני מנסה להגיד שהאמירה היא כללית יותר.

<דבורה מרגוליס: זה לא השאלה האם שירות מילואים ראוי או לא.

<דבורה מרגוליס: אין שום ספק, וזה קונצנזוס מוחלט בכל מקום ואצל גורם בתוך האוניברסיטאות ששירות מילואים הוא דבר חשוב, יקר ואף קדוש, אם אפשר לומר.

<דבורה מרגוליס: השאלה היא האם עקרונית אוניברסיטה יכולה לתגמל בנקודות זכות אקדמיות לתואר על משהו שלא מוגדר כפעילות אקדמית, והדעות חלוקות; רואים שיש מוסדות שנתנו את זה, אוניברסיטת חיפה והטכניון.

יעקב מרגי: האוניברסיטה העברית ואוניברסיטת באר-שבע – הרי היה פה דיון על אוניברסיטת בן-גוריון על מתן נקודות זכות על התנדבות לעמותה מסוימת.

<דבורה מרגוליס: לדעתי, זה לא היה בן-גוריון.

יעקב מרגי: זה אקדמי?

יעקב מרגי: אנחנו נותנים נקודות זכות אקדמיות על פעילות חברתית.

יעקב מרגי: אין שום סיבה שעל שירות מילואים לא יהיה.

<דבורה מרגוליס: אני אומרת שוב שזה לא מדויק.

<דבורה מרגוליס: לא בכל האוניברסיטאות נותנים נקודות זכות אקדמיות לפעילות חברתית.

<דבורה מרגוליס: יש ויכוח על העניין הזה.

יעקב מרגי: אני מתייחס לאותן אוניברסיטאות.

יעקב מרגי: האוניברסיטה העברית – אם יש פה נציגים - - -

<קריאה: אני - - -

יעקב מרגי: סליחה.

יעקב מרגי: אתה התבטאת הרבה פעמים - -

<קריאה: אני יודע.

יעקב מרגי: - - בלי להזדהות, והפרוטוקול לא רשם את הדברים החשובים שלך.

יעקב מרגי: חבל.

<קריאה: אני מתנצל.

יעקב מרגי: מיד.

יעקב מרגי: אני הייתי רוצה לדעת באמת – אם יש פה נציגים מהעברית או מבן-גוריון, שיאמרו לי האם הם מעניקים נקודות זכות אקדמיות שלא על פעילות אקדמית או לימודים אקדמיים.

יעקב מרגי: עורך-הדין שמיר, אחזור אליך.

יעקב מרגי: בבקשה.

<עידו: קוראים לי עידו, וגם אני בשירות מילואים – אני מ"פ, ועשיתי 160 יום מילואים בשלוש השנים האחרונות, ואני בשנה א' באוניברסיטה העברית.

<עידו: לשאלתך הספציפית, באוניברסיטה שלנו אין שום דבר –אני לא רוצה לקבוע, כי לא קראתי את כל התקנון מלפני חצי דקה, אבל ממה שאני מכיר אין דבר כזה.

<עידו: מקבלים על מה שעושים בנוגע לאקדמיה.

<עידו: אין נקודות זכות שהן מתנה כביכול.

<עידו: זה מה שאני יודע מהמעט שאני מכיר, וגם קצת בדקתי לגבי המילואים.

<עידו: זה לגבי השאלה הספציפית.

<עידו: אני אשמח לדבר גם על הרבה מאוד דברים שנאמרו פה.

יעקב מרגי: אוקיי.

<נדב: אני נדב, סטודנט לרפואה באוניברסיטה העברית וגם משרת בין 30 ל-40 יום כל שנה.

<נדב: בדקתי, ולא קיים.

<נדב: קראתי את התקנון לפני שהגעתי, ולא קיים - - -

יעקב מרגי: לא קיים בכלל או - - -?

<נדב: מתן נקודות זכות על שירות מילואים – לא.

יעקב מרגי: את זה אנחנו יודעים.

יעקב מרגי: השאלה היא על דברים אחרים שהם לא אקדמיים, למשל פעילות חברתית.

<נדב: לגבי זה, אני לא מכיר.

יעקב מרגי: אוקיי.

<נדב: אבל, אני חושב ורוצה רק להעלות נקודה למה נציגת ראשי האוניברסיטאות עכשיו צריכה לפרט לגבי כל אוניברסיטה, כי כל אחת עושה משהו אחר – נציג המל"ג, דיברת כאן – לגבי רמה אקדמית נאותה.

<נדב: אז אולי אני שם בצד נקודות זכות, כי זו אולי איזו היא הטבה ונקרא לזה משהו מעבר, אבל למה על דברים בסיסיים צריך עכשיו שכל אוניברסיטה תעשה משהו אחר.

<נדב: למה האפשרות שלי, כסטודנט, תלויה ברצון הטוב של האוניברסיטה שלי אם עכשיו הם תומכים או לא תומכים?

<נדב: למה באוניברסיטה אחת צריך 28 ימי מילואים כדי שאהיה זכאי למועד מיוחד ובאוניברסיטה אחרת – צריך 10 ימי מילואים?

<נדב: לדעתי, זה יותר עניין של המל"ג.

<קריאה: זה לא אמור להיות ככה.

יעקב מרגי: תתייחס, בבקשה.

<קריאה: לגבי זה.

<עידו: מה שאנחנו מנסים להגיד הוא שהמל"ג רואה את זה כאפליה או דברים כאלה בכל אוניברסיטה, גם אם ראשי האוניברסיטאות יעשו מה שהם רוצים.

<עידו: זו, בדיוק, הבעיה.

<עידו: הם מציגים לנו מה כל אחת עושה.

<עידו: אוניברסיטת חיפה – יפה מאוד, הטכניון – נהדר, אבל אני באוניברסיטה העברית מרגיש בביר-זית.

<עידו: זה מה שאני מרגיש.

<עידו: יש אפס התייחסות מהאוניברסיטה.

<עידו: אז למה בכלל לפתוח את זה לשיקול דעת של האוניברסיטה?

יעקב מרגי: השאלה מהדהדת, וניתן לו לענות.

<נדב שמיר: אני אתחיל בעניין מועד נוסף.

<נדב שמיר: כמו שאמרתי, הכללים מאוד מפורטים.

<נדב שמיר: כל מועד שאתה מפסיד כשאתה יוצא למילואים – אתה זכאי למועד חלופי.

<נדב שמיר: זה לא עניין של שיקול דעת.

<נדב שמיר: מעבר לזה, גם אם אתה לא מפסיד את הבחינה אבל אתה משרת 10 ימים לפחות, מצטברים, במהלך הסמסטר או 20 יום במהלך כל השנה, אתה זכאי למועד חלופי.

<נדב שמיר: הכללים הם מינימום.

<קריאה: זה יקרה בשנה הבאה.

<נדב שמיר: האוניברסיטאות יכולות לתת מעבר לזה, ולא יכולות לתת פחות מזה.

<נדב שמיר: זה לגבי זה.

<דבורה מרגוליס: אין הבדלים בנושא הזה.

יעקב מרגי: תמשיך, בבקשה.

<נדב שמיר: לגבי נקודות זכות, אני, שוב, חוזר: אני לא יכול להבטיח הבטחות.

<נדב שמיר: אפשר להעלות את הסוגיה - - -

יעקב מרגי: אנחנו נקרא בסוף הדיון.

יעקב מרגי: בסוף הדיון אני אקרא למל"ג לשקול.

<נדב שמיר: בסדר.

<נדב שמיר: אבל צריך לזכור שלכללים האלה מכונים: התאמות לסטודנטים המשרתים בשירות מילואים.

<נדב שמיר: זה נכתב כך בכוונה.

<נדב שמיר: מה זה "התאמות"?

<נדב שמיר: הכוונה היא להביא את הסטודנטים שמשרתים במילואים למצב שכאילו הם לא שירתו במילואים לעניין הלימודים.

<נדב שמיר: זאת אומרת, כל דבר שהם הפסידו – חומר, בחינות, מטלות – נותנים להם את הכול כדי שהם ירגישו כאילו שהם לא שירתו במילואים.

<נדב שמיר: נקודות זכות אקדמיות – הדבר הזה נכלל פה, בשביל לא ליצור אפליה בין סטודנטים שמשרתי במילואים לבין אלו שעושים פעילות חברתית.

<נדב שמיר: זאת אומרת, מי שאוניברסיטה נותנת לו נקודות זכות על פעילות חברתית – היא צריכה לתת גם על שירות מילואים.

<נדב שמיר: אנחנו לא רואים בזה הבדל.

<נדב שמיר: זה וזה פעילות חברתית.

<נדב שמיר: אבל הכוונה לא הייתה לתת הטבה לסטודנטים שמשרתים במילואים מעבר לסטודנטים הרגילים, וזה בעצם מה שאם מבקשים.

<נדב שמיר: אני לא אומר שזה לא לגיטימי, אבל אני לא יודע אם זו המטרה של הכללים האלו שאנחנו דנים בהם עכשיו.

יעקב מרגי: יש עוד התייחסות?

יעקב מרגי: בבקשה.

<עדן אברהם: אני עדן אברהם ממשרד המשפטים.

<עדן אברהם: אני רוצה להתייחס ולהצטרף לנקודה של נדב פה.

<עדן אברהם: כל עוד יש באמת אפשרות לתת לגבי פעילות חברתית עוד נקודות זכות, והאוניברסיטה בוחרת לעשות את זה, זה בסדר גמור.

<עדן אברהם: ברגע שהיא לא בוחרת לעשות את זה ואנחנו מחייבים אותה לעשות זאת רק לגבי מילואים, בעצם, אנחנו יוצרים פה מצב שבו יש קבוצות שבאופן שיטתי הן לא חלק מהשירות הרגיל ויש קבוצות יותר רחבות שהן לא לגבי שירות המילואים ואנחנו לא מאפשרים להן להיכנס לתוך הקבוצה הזאת.

יעקב מרגי: שיעשו דברים אחרים חלופיים.

<עדן אברהם: לא.

<עדן אברהם: אם יש אפשרות לעשות דברים חלופיים, בסדר.

יעקב מרגי: יש.

יעקב מרגי: עובדה.

יעקב מרגי: יש מי שמתנדב בעמותה כזו, ויש מי שעושה פעילות חברתית אחרת.

יעקב מרגי: זה לא שאומרים: נקודות זכות רק למשרתי המילואים.

<עדן אברהם: אם יש אפשרות - - -

יעקב מרגי: החשש שלך קיים, אם הייתה פה כרגע הנחיה או הסכמה שנותנים נקודות רק למשרתי מילואים.

<עדן אברהם: זה מה שמבוקש.

יעקב מרגי: לא.

יעקב מרגי: הוא אומר: שיתאפשר.

יעקב מרגי: יש אוניברסיטאות שלא רואות בשירות המילואים עילה למתן נקודות זכות.

יעקב מרגי: רוצים שבאוניברסיטה יתנו נקודות זכות על שירות מילואים לסטודנט.

<עדן אברהם: אנחנו מדברים על אותן אוניברסיטאות שמאפשרות, נכון?

<עדן אברהם: אני לא מתבלבל.

יעקב מרגי: ואנחנו מדברים על אלה שלא מאפשרות.

<עדן אברהם: אלה שלא מאפשרות זה שום דבר - - -

<דבורה מרגוליס: לא מאפשרות באופן עקרוני, ולא רק - - -

<עדן אברהם: אלה שלא מאפשרות - - -

יעקב מרגי: לא.

יעקב מרגי: תקשיבי: אין לנו מחשבות- - -

<עדן אברהם: לא כל מתנדב - - -

יעקב מרגי: לא, לא.

יעקב מרגי: סליחה.

יעקב מרגי: אין לנו מחשבות קונספירטיביות, ואין לנו כלום.

<דבורה מרגוליס: - - - אתה תקבל שתי נ"זים שאין להן שום משמעות.

<דבורה מרגוליס: זה מה שיקרה.

<קריאה: זו לא משמעות?

<קריאה: זו משמעות - - -

יעקב מרגי: דבורה, לא נכון.

יעקב מרגי: קודם כול, גם אם זה חסר משמעות, קודם כול, שתהיה אמירה שהאוניברסיטה רואה בזה חשיבות.

<דבורה מרגוליס: אני מבטיחה להעביר את המסר הזה.

יעקב מרגי: תודה.

יעקב מרגי: קודם כול, נקודות זכות – זו גם אמירה.

יעקב מרגי: אנחנו ביום מיוחד שבו רוצים להביע את התודה.

יעקב מרגי: יש עוד עשרות, מאות ואלפי חבר'ה בגיל שלהם, סטודנטים, שאין להם את זה.

יעקב מרגי: הם יכולים לתת את אותם אפקטים, והם בחרו, מסיבות של נוחות, לא לעשות מה שהם עושים.

<נדב שמיר: יש לי תוספת קטנה.

יעקב מרגי: אתן לך.

יעקב מרגי: בבקשה.

<עידן בנימין: אני עידן בנימין, ואני גם איש מילואים.

<עידן בנימין: עורך-הדין שמיר, אשמח לקבל את ההתייחסות שלך לגבי בנות זוג של משרתי מילואים, אימהות.

<עידן בנימין: פניתי גם לפני שנה וחצי למל"ג, וכמובן קיבלתי סירוב.

<עידן בנימין: נשמח לדעת מה דעתכם.

<נדב שמיר: זה, בדיוק, מה שרציתי להוסיף.

<נדב שמיר: זה כבר הוזכר על-ידי נציגת התאחדות הסטודנטים.

<נדב שמיר: למל"ג יש ועדות משנה, ואחת מוועדות המשנה היא ועדת משנה למדיניות אקדמית ובישיבה האחרונה היא דנה באמת בהחלטות הממשלה שקראו לה לדון בשני הנושאים: משרתים שנקראו בצו חירום ובני ובנות זוג של משרתים שנקראו בצו חירום.

<נדב שמיר: היא החליטה להקים צוות שידון בעניין הזה.

<נדב שמיר: הצוות הזה קיבל אפילו מנדט קת יותר מורחב מהבקשה של הממשלה, והוא דן גם בצו חירום וגם בבנות זוג של משרתים רגילים, ולאו דווקא בצו חירום.

<נדב שמיר: משום מה, בהחלטת ממשלה זה נכנס כבני ובנות זוג של משרתים בצו חירום, ויכול להיות שזה בטעות.

<נדב שמיר: בכל מקרה, המל"ג עומדת לדון בכול.

<נדב שמיר: אגב, ההטבה הזאת לבני ולבנות זוג, בעיקר בני זוג, נמצאת בכללים של הסטודנטיות אחרי לידה.

<נדב שמיר: זאת אומרת, סטודנטית אחרי לידה – בעלה זכאי להיעדרות של שבוע מהלימודים בשביל לטפל בתינוק.

<נדב שמיר: כמו שאמרתי, הוקם צוות.

<נדב שמיר: הוא אמור לגבש את ההמלצות שלו תוך חודש בערך.

<נדב שמיר: בסופו של דבר, זה יעלה למל"ג כנראה בעוד חודשיים, כי אנחנו גם צריכים – כל שינוי כזה בכללים כרוך, כמובן, בשמיעת המוסדות ובהתייחסות של כל המוסדות, כי, בסופו של דבר, הם אלה שאמורים ליישם את הכללים האלה.

<נדב שמיר: אני מקווה שעוד חודשיים נוכל לתת עדכון בנושא.

<קריאה: אשמח להגיד מילה על צו 8 שדיברת עליו.

יעקב מרגי: שנייה.

יעקב מרגי: אתן לךְ.

יעקב מרגי: בבקשה.

<מור חאייק: זה נראה לי כאילו השיח פה זה שאנחנו מעלים טענות ומקבלים תירוצים, ולא בשביל זה בנו.

<קריאה: צודק.

<מור חאייק: באנו לפה בשביל להעלות את הטענות שלנו ולקבל באמת פתרונות בשטח.

<מור חאייק: יש לנו גם פתרונות שאנחנו מביאים.

<מור חאייק: תרומה חברתית, פעילות חברתית, שחלק מהאוניברסיטאות, כמו אוניברסיטת חיפה או אריאל שמכירות בזה כשתי נ"ז אקדמי, זה לא שירות מילואים וזה לא שווה לשירות מילואים, כמו שאתם אמרתם.

<מור חאייק: שירות מילואים זה שירות מילואים, ופעילות חברתית זה פעילות חברתית.

<מור חאייק: לא דומה בן-אדם שמתנדב עם ילדים במוסד כזה או אחר לבן-אדם שהולך עכשיו ל-10 ימי מילואים ולא יכול לגעת בחומר הלימודי שלו.

<מור חאייק: ההתייחסות לזה, שבה אתם אומרים שזה שווה, היא ממש שגויה.

<מור חאייק: זה לא נכון.

יעקב מרגי: אתה צודק.

יעקב מרגי: אנחנו במינימום – אנחנו עוד לא שם – קודם כול, שיתנו.

יעקב מרגי: הלוואי ויכולנו לומר - - -

<מור חאייק: בשביל זה אני אומר - - -

יעקב מרגי: האמירה שלך היא במקום.

<מור חאייק: האמירה שלך היא במקום.

<מור חאייק: לכן אני אומר שזה לא שווה.

<מור חאייק: אל תתייחסו לזה כאילו זה שווה.

<מור חאייק: אל תגיד לי שפעילות חברתית היא שירות מילואים ושפה מקבלים שתי נ"ז על פעילות חברתית אז יקבלו שתי נ"ז על שירות מילואים.

<מור חאייק: לא, שירות מילואים צריך לקבל שתי נ"ז בלי קשר לאם נותנים פעילות חברתית.

<קריאה: אין פה גם שום אפליה.

<מור חאייק: אין פה שום אפליה.

<מור חאייק: בסופו של דבר, את החומר הזה, שהפסדתי, ואת הפגיעה בלימודים – אני עשיתי בשביל תרומה למדינה שאני עושה אותה בשיא הפטריוטיות, ואני אגיע לשירות מילואים ראשון.

יעקב מרגי: ההבהרה שלך מופנית לאמירה של נציג משרד המשפטים.

יעקב מרגי: אני מקבל אותה.

מיקי לוי: מחייבים אתכם בפעילות חברתית במסגרת הלימודים?

מיקי לוי: אני כבר מזמן הפסקתי להיות סטודנט.

<מור חאייק: רק בחלק מהמוסדות האקדמיים, כמו אריאל, בראודה, תל-חי, אוניברסיטת חיפה והטכניון, מי שעושה פעילות חברתית זכאי לשתי נ"ז.

<מור חאייק: שם משרתי מילואים של מעל 20 יום שירות מילואים במהלך השנה גם זכאים לשתי נקודות זכות.

<מור חאייק: בכל שאר המוסדות האקדמיים, כשאנחנו מדברים על האוניברסיטה העברית, אוניברסיטת בן-גוריון וכו', לא זכאים לשתי הנ"ז האלה.

יעקב מרגי: תודה.

יעקב מרגי: בבקשה.

<ליאור דגן: אני ליאור דגן.

<ליאור דגן: הייתי רב-סרן במילואים, ולמדתי באוניברסיטה העברית והייתי עושה 70-60 יום בשנה, כמו הבחור הזה, וגם לי היו הבעיות האלה.

<ליאור דגן: הייתה פחות מודעות, אבל היו בעיות גדולות מאוד.

<ליאור דגן: אני רוצה להתייחס לשלוש נקודות שהועלו פה.

<ליאור דגן: הנקודה הראשונה היא נושא חוסר האחידות.

<ליאור דגן: הבעיה מתחיל בניסוח של 11(ג) לכללים, שאומר: "מוסד המכיר במעורבות סטודנטים בפעילות חברתית וחינוכית למען הקהילה כמזכה בנקודות זכות אקדמיות יהיה רשאי להכיר גם בשירות מילואים כפעילות המזכה בשתי נקודות".

<ליאור דגן: כלומר, בעצם, יש פה שני דברים: דבר אחד – יש פה הכרה בכך ששירות מילואים נתפש כאיזו שהיא קטגוריה שמזכה בנקודות זכות.

<ליאור דגן: זה חשוב וזו אמירה; - -

מיקי לוי: אם אני שם לב, כתוב "זכאי להכיר", כלומר הוא לא מחויב.

<ליאור דגן: "רשאי".

<ליאור דגן: זו, בדיוק, הנקודה.

מיקי לוי: כתוב "רשאי".

מיקי לוי: הוא לא חייב.

<ליאור דגן: - - דבר שני – בדיוק כפי שהערת, יש פה "רשאי", כלומר זה שיקול דעת.

<ליאור דגן: מה שיקול הדעת הזה עושה?

<ליאור דגן: אם מדובר בדיקאן שהוא משרת מילואים אולי יותר קל לו להגיד: מי שעושה מעל 20 יום יקבל את שתי נקודות הזכות.

<ליאור דגן: אולי מישהו אחר שפחות מחובר לזה מחליט לא לתת את נקודות הזכות, בגלל שזה בשיקול דעת.

<ליאור דגן: אין פה עניין של ערך אקדמי.

<ליאור דגן: פעילות חברתית היא נטולת ערך אקדמי, ושירות מילואים הוא גם נטול ערך אקדמי.

<ליאור דגן: כלומר, אין קורלציה - - -

יעקב מרגי: דגן, דגן.

<ליאור דגן: רגע, רק עוד משפט אחד.

<ליאור דגן: לגבי בעיית האכיפה, יש פה בעיית אכיפה, ואולי צריך בכללים לקבוע שאם הם לא מקיימים - - -

יעקב מרגי: - - -

<ליאור דגן: סליחה?

יעקב מרגי: שאין שם "רשאי".

<ליאור דגן: לא, אני לא מדבר רק על ה"רשאי".

<ליאור דגן: אני מדבר בכלל.

<ליאור דגן: מדברים פה גם על דברים אחרים.

מיקי לוי: אבל, לא תהפכו את ה"רשאי" ל"חייב"?

מיקי לוי: אתם לא רוצים לחייב אותנו לעשות הצעת חוק על העניין הזה.

מיקי לוי: זה פעוט.

<ליאור דגן: אשלים רק את המשפט.

<ליאור דגן: אפשר לקבוע שאם יש מוסדות, כמו ששמענו פה, שלא מקיימים את ההוראות שלכם, זה ייחשב כעבירת משמעת, והמוסד האקדמי ידון בזה כאילו נעברה עבירת משמעת.

<ליאור דגן: ואז, כל האנשים שיושבים שם, המרצים והדיקאנים, יקפידו למלא אחרי הדבר הזה, משום שהם יודעים שיש סנקציה בצד ההפרה של הדבר הזה.

יעקב מרגי: תודה.

יעקב מרגי: רבותי, התחלתי את הדיון בחשש שהדיון הולך להיות מנומנם, וברוך ה' שהדיון התעורר.

יעקב מרגי: אבל, מה לעשות שהקצינו לזה שעה ובחוץ יש שר שמחכה כבר לדיון הבא.

יעקב מרגי: איך אומרים: תם ולא נשלם.

יעקב מרגי: מור, אנחנו לא יוצאים בלי כלום.

יעקב מרגי: אנחנו יוצאים עם סיכום ועם קריאה.

יעקב מרגי: רק בהתייחס לסעיף 11(ג) בכללים, מה שמר דגן קרא, אני אומר – מור, אל תקפוץ – שנכון שיש לנו הסתכלות, והלוואי ונגיע לאיך שאתה מרגיש, לאיך שאנחנו מרגישים ושהמל"ג אכן ייקח את זה על עצמו.

יעקב מרגי: אבל אני לפחות קורא למל"ג: אם אתה מאפשר למוסד להכיר במעורבות סטודנטים בפעילות חברתית וחינוכית למען הקהילה כמזכה בנקודות זכות אקדמיות, אתה יכול לחייב אותו.

יעקב מרגי: הוא לא יהיה "רשאי".

יעקב מרגי: אתה יכול לחייב אותו, כי אם אתה מאפשר לו, מבחינת רשות, להעניק נקודות זכות על פעילות חברתית, צריך לחייב אותו שיכיר בשירות המילואים – לפחות את זה.

<קריאה: לא נותנים.

מיקי לוי: אני אודה לך אם אתה תשלח מכתב.

מיקי לוי: אני אודה לו אם הוא ישלח אליך מכתב שהנושא הזה טופל, כי אם זה לא יטופל – נצטרך להגיש הצעת חוק, וזה לא ראוי.

יעקב מרגי: תודה.

<ליאור דגן: כבוד היושב-ראש, אתה חייב לי על הצהרונים.

יעקב מרגי: אתה כיפרת על ההתנהלות בדיון בהברקה שלך פה עכשיו.

יעקב מרגי: תודה.

<משה פישר: הזדמנות שנייה אנשי המילואים.

<משה פישר: נשמע את ההתייחסות.

יעקב מרגי: בהזדמנות.

יעקב מרגי: אני לא יכול למצות את זה - - -

<משה פישר: גיל 27 - - -

יעקב מרגי: אני לא יכול למצות את זה בדיון הזה.

יעקב מרגי: זה להיכנס עוד פעם לסוגיה של חופש אקדמי.

יעקב מרגי: הוועדה מודה לחבר הכנסת עפר שלח על יוזמת הדיון ועל ניהול הדיון הזה.

יעקב מרגי: אין לי ספק שהדיונים בוועדות האחרות גם היו מרתקים.

יעקב מרגי: אנחנו התייחסנו כאן לסוגיית הסטודנטים שהם חלק ממערך המילואים.

יעקב מרגי: הוועדה מודה למערך המילואים ומוקירה אותו בכלל ולסטודנטים המשרתים במילואים בפרט.

יעקב מרגי: הוועדה רואה, באופן חיובי, ומברכת את האוניברסיטאות והמכללות שמעניקות רוח גבית לסטודנטים המשרתים במילואים.

יעקב מרגי: הוועדה קוראת למל"ג ולוועד ראשי האוניברסיטאות, ובתוכן לאוניברסיטאות שלא מעניקות נקודות זכות למשרתי מילואים, להנחות את האוניברסיטאות והמכללות להעניק את נקודות הזכות.

יעקב מרגי: למוסדות שלא מעניקים הוועדה קוראת להעניק את נקודות הזכות.

יעקב מרגי: הוועדה מבקשת לקבל מהמל"ג, בכתב, את כוונתה, לאחר בחינה, הצהרת כוונות לפחות – גם תשובה שלילית היא תשובה – לגבי מתן נקודות זכות אשר יינתנו להם כחובה, עמדתה - -

מיקי לוי: אבל, אדוני, כדאי שלא תהיה תשובה שלילית.

יעקב מרגי: - - של המל"ג גם בסוגיה שהעלה מור – מלגות למשרתי מילואים, כלומר שתהיה מלגה מוגדרת למשרתי מילואים, וכן למתן הזדמנות שנייה לסטודנטים משרתי מילואים.

<תמר גודו: מה עם בנות הזוג?

יעקב מרגי: ובנות הזוג.

יעקב מרגי: איך דילגנו?

<קריאה: אני רוצה להגיד משהו.

יעקב מרגי: רגע.

יעקב מרגי: אני חושב שעמדת המל"ג בסוגיית מתן התאמות גם לסטודנטיות שהן בנות זוג של משרתי מילואים.

<קריאה: או סטודנטים שהם בני זוג של - - -

יעקב מרגי: כן, נכון.

יעקב מרגי: או סטודנטים.

יעקב מרגי: תודה רבה.

יעקב מרגי: תם ולא נשלם.

יעקב מרגי: אנחנו נעקוב אחרי ההתפתחויות.

יעקב מרגי: תודה רבה לכם.